पाएं अपने शहर की ताज़ा ख़बरें और फ्री ई-पेपरडाउनलोड करें
ग्रामीण क्षेत्रों में कोरोना संक्रमण को रोकने के लिए प्रशासन की टीमें लगातार भ्रमण कर रही हैं। इसी क्रम में आज सानई, मृगवास, बोरकखेड़ा, गौमुख आदि ग्रामों में इंसीडेंट कमांडर व नायब तहसीलदार प्रीति सिकरवार ने निरीक्षण किया। उन्होंने सानई में प्रावइेट क्लीनिक संचालकों को सख्ती के साथ समझाईश दी कि वह संदिग्ध कोरोना पेंशेंट को सरकारी अस्पताल भेजें जहां उनका उचित प्रकार से ट्रीटमेंट हो सके। मृगवास बोरकखेड़ा गौमुख आदि ग्रामों में नायब तहसीलदार एवं स्वास्थ्य विभाग की टीम द्वारा ग्रामीणों को स्वास्थ्य जांच कर मेडिकल किट का वितरण किया गया।
गोमुख में पहुंचकर नायब तहसीलदार ने आमजन से एवं सरपंच से कोरोना बीमारी संबंधी चर्चा कर आवश्यक निर्देश दिए व अन्य जानकारी भी एकत्रित की। एसडीएम वीरेंद्र सिंह बघेल के निर्देश पर चांचौड़ा एवं कुंभराज तहसील के ग्रामों में नियमित रूप से भ्रमण किया एवं लोगों को काेविड गाइडलाइन का पालन करने की समझाईश देकर लोगों को सोशल डिस्टेंसिंग का पालन करने एवं मास्क का उपयोग करने की सलाह दी गई। भ्रमण के दौरान डॉ. राजेश माली, राजस्व निरीक्षक लल्लू सिंह भील, पटवारी रविंद्र सिंह राणा, प्रमोद शर्मा, तखत सिंह भील मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn